stanford-oval/wikipedia huggingface dataset:
Ludvig Fabritius (diplomaatti)
Elämäkerta > Nuoruus ja sotilasura

Ludvig Fabritius syntyi nykyisessä Brasiliassa 11. syyskuuta 1648. Hänen vanhempansa olivat lähtöisin Alankomaista. Vuonna 1660 tai 1661 Fabritius muutti isäpuolensa kanssa Moskovan Venäjän keisarikuntaan ja aloitti uran upseerina Venäjän armeijassa. Vuonna 1670 hän joutui vangiksi taisteltuaan Stenka Razinin johtamia kasakkoja vastaan. Kolmen kuukauden vankeuden jälkeen hänen onnistui paeta kasakkoja, mutta hän joutui puolestaan tataarien orjuuttamaksi. Tataarien käsistä päästyään hän päätyi safavidien hallitsemaan Persiaan osana hollantilaisten pakolaisten joukkoa. Persiassa hänelle tarjottiin töitä Hollannin Itä-Intian kauppakomppaniassa, mutta sen sijaan hän palasi Venäjälle vuonna 1672. Sittemmin hän erosi Venäjän armeijasta ja muutti Ruotsiin, jossa hän aloitti uransa diplomaattina.
Elämäkerta > Diplomaatina

Persian hallitsijat olivat näihin aikoihin avaamassa kauppaa Eurooppaan. Venäjä oli antanut Persian armenialaisille kauppiaille luvan käydä kauppaa Eurooppaan Venäjän läpi. Tavallisesti tämä kauppa liikkui Moskovasta Arkangelin satamaan. Ruotsi kaavaili hallitsemansa Narvan kehittämistä Arkangelin kilpailijaksi. Tätä varten kuningas Kaarle XI asetti vuonna 1678 Persiaan lähetystön, jonka tarkoituksena oli solmia diplomaattisuhteet safavidien kanssa. Lähetystön johtoon asetettiin Fabritius, joka ilmeisesti armenialaisten kauppiaiden tuella myös kustansi lähetystön matkan.
Elämäkerta > Ensimmäinen matka

Fabritiuksen ensimmäisestä matkasta Persiaan tiedetään suhteellisen vähän. Mahdollisesti hän saapui Isfahaniin vuonna 1680, jossa hänet otettiin vastaan kuitenkin vasta seuraavana vuonna. Persian hallitsija Sulaiman I suostui persialaisen silkinvientiin Venäjän ja Narvan kautta, mutta vain jos armenialaiset kauppiaat tähän suostuisivat. Fabritius tarjosi puolestaan matkustuslupaa Ruotsiin persialaisille kauppiaille ja kahden vuoden vapautusta tulleista. Sulaimanin lopullisessa virallisessa vastauksessa ei lopulta mainittu kauppa-asioita ollenkaan, mutta hän kiitti ruotsalaista lähetystöä saapumisesta. Isfahanin armenialaiset Uudessa-Julfassa olivat innokkaampia. He olivat halukkaita kokeilemaan kauppareittiä Novgorodista Narvaan, ja joukko kauppiaita liittyi Fabritiuksen lähetystön paluumatkalle. Fabritius saapui takaisin Ruotsiin vuonna 1682.
Elämäkerta > Toinen matka

Kaarle XI alkoi valmistella toista lähetystöä nopeasti ensimmäisen takaisinpaluun jälkeen. Toisen lähetystön vaiheet tunnetaan ensimmäistä yksityiskohtaisemmin. Fabritius kirjoitti niitä ylös itse, minkä lisäksi tapahtumista kirjoitti lähetystön sihteeri Engelbert Kaempfer. Toinen lähetystö lähti matkaan huhtikuussa 1683 ja se saapui Isfahaniin maaliskuussa 1684. Sulaiman otti heidät vastaan heinäkuun lopulla. Lähetystö esitti erilaisia kaupankäyntiin liittyneitä ehdotuksia, mutta safavideille tarjottiin myös mahdollisuutta liittyä Osmanien valtakunnan vastaisen Pyhän liigan liittoumaan. Puheena saattoi olla myös Ruotsin kuninkaan tarjous lähettää sotilaita Persiaan, mutta Kaempfer ja Fabritius kirjoittavat asiasta eri tavoin. Sulaiman kieltäytyi joka tapauksessa liitosta ilmeisesti tajuten oman armeijansa heikkouden osmaneihin nähden. Persialaiset olivat kiinnostuneempia kaupankäynnistä, sillä Persianlahdella kauppaa hankaloittivat hollantilaiset. Fabritiuksen palatessa toiselta matkaltaan vuonna 1684 mukana oli jälleen lähetystö armenialaisia kauppiaita Persiasta. Kauppareitti Narvan kautta avautui viimein toisen lähetystön työn tuloksena 1680-luvulla.
Elämäkerta > Kolmas matka

Toisen lähetystön paluun jälkeen Kaarle XI valmisteli jo kolmatta lähetystöä. Tarkoituksena oli etenkin markkinoida Narvan etuja kauppareittinä. Narva olikin jo kasvanut Arkangelin merkittäväksi kilpailijaksi. Fabritiuksen tulisi lisäksi saada oikeuksia ruotsalaisille kauppiaille Persiassa. Kaarle XI kuoli vain hieman ennen kolmannen lähetystön lähtöä ja Fabritius sai tehtäväksi myös ilmoittaa Ruotsin vallanvaihdosta.  Kolmas lähetystö tunnetaan jälleen huonosti. Fabritius lähti Tukholmasta toukokuussa 1697 ja saapui Isfahaniin 8. marraskuuta 1698. Persiassa hallitsi tuolloin uusi šaahi Sultan Husain. Fabritius toteutti Kaarle XI:n pyynnöt mutta pyysi myös persialaisia lähettämään oman lähetystönsä Ruotsiin. Lähetystön saavutukset jäivät ilmeisesti vähäisiksi ja Fabritius lähti paluumatkalle keväällä 1699 ja saapui Tukholmaan 26. toukokuuta 1700. Ruotsi ja Venäjä olivat tällä välin alkaneet kiistellä keskenään ja vuonna 1701 puhkesi Suuri Pohjan sota. Sota taas teki tyhjiksi pyrkimykset perustaa kauppayhteyksiä Ruotsin ja Persian välille.
Fabritius kuoli Tukholmassa 17. lokakuuta 1729.
Sulaiman I hovissaan.
Eerika Koski

Eerika Koski (s. 27. tammikuuta 2004 Mynämäki) on suomalainen salibandyn pelaaja, pelipaikaltaan hyökkääjä.
Koski on edustanut Naisten Salibandyliigassa eli nykyisessä F-liigassa turkulaista FBC Loistoa kaudesta 2019–2020 alkaen. Hän on pelannut liigassa kolmen kauden aikana 61 runkosarjaottelua, joissa hän on tehnyt 47 maalia ja antanut 25 maalisyöttöä, sekä seitsemän pudotuspeliä, joissa hän on tehnyt kolme maalia ja saanut kaksi syöttöpistettä. Kosken kasvattajaseura on mynämäkeläinen SBS Wirmo. Hän voitti SBS Wirmon joukkueessa C-tyttöjen Suomen-mestaruuden vuonna 2018 ja B-tyttöjen Suomen-mestaruuden vuonna 2019.
Eerikinkatu

Eerikinkatu voi tarkoittaa ainakin seuraavia:
Eerikinkatu, katu Helsingissä
Eerikinkatu, katu Turussa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eerikinkatu”, voi hakea sivunnimihaulla, laajalla sivunnimihaulla tai tekstihaulla.
Driver 2

| Driver 2 |
| --- | --- |

Kehittäjä:  Reflections Interactive Sennari Interactive
Julkaisija:  Infogrames
Ohjaaja:  Martin Edmondson
Tuottaja:  Kirby Fong
Suunnittelija:  Martin Edmondson Craig Lawson
Käsikirjoittaja:  Maurice Suckling
Säveltäjä:  Allister Brimble Richard Narco
Pelisarja:  Driver
Julkaistu:  PlayStationNA 13. marraskuuta 2000EU 17. marraskuuta 2000 Game Boy AdvanceEU 4. lokakuuta 2002NA 22. lokakuuta 2002
Lajityyppi:  ajopeli, toiminta
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo PEGI: 12
Alusta:  PlayStation, Game Boy Advance
Jakelumuoto:  CD-levy
Lisää peliartikkeleitaVideopelien teemasivulla
Infobox OK     : 
Driver 2 (myös nimellä Driver 2: The Wheelman is Back) on Reflections Interactiven kehittämä ja Infogramesin julkaisema Driver-pelisarjaan kuuluva ajo- ja toimintapeli. Peli julkaistiin vuonna 2000 PlayStationille ja kaksi vuotta myöhemmin Game Boy Advancelle.
Peli on jatko-osa Driverille. Pelaaja ohjaa ykkösosan tapaan peitetehtävissä olevaa poliisia nimeltä John Tanner. Pelissä Tanner pystyy myös tulemaan autosta ulos, toisin kuin ensimmäisessä osassa. Hän ei kuitenkaan pysty ampumaan. Pelin juoni koostuu erilaisista tehtävistä, joita Tannerin on suoritettava onnistuneesti annettujen aikarajojen puitteissa. Pelin sisältö koostuu neljästä eri kaupungista: Chicago, Havanna, Las Vegas ja Rio de Janeiro. Jokaisessa kaupungissa on noin kymmenen tehtävää, joissa pitää esimerkiksi varjostaa autoja tai tuhota niitä.
Aiheesta muualla

Driver 2 MobyGamesissa (englanniksi)
Edwin Grasse

Edwin Grasse (13. elokuuta 1884 – 8. huhtikuuta 1954)  oli  yhdysvaltalainen muusikko ja säveltäjä, joka julkaisi etenkin kamarimusiikkia. Hän soitti sekä viulua että pianoa.
Grasse opiskeli Brysselin konservatoriossa, ja piti ensikonserttinsa Brysselissä 18-vuotiaana. Sitä seurasivat konsertit muissa Euroopan suurissa kaupungeissa. 19-vuotiaana hän esiintyi New Yorkin Carnegie Hallissa.
Grasse oli sokea, ja opetellakseen muiden säveltäjien teoksia hän tarvitsi avustavan pianistin, jonka soittoa kuuntelemalla hän oppi melodiat. Omat sävellyksensä hän soitti pianolla, mistä musiikkisihteeri nuotinsi ne, Grassen soittaessa sekä soolo-osat että orkestraation.
Eerikin suku

| Eerikin suku |
| --- | --- |

Alkuperä:  Ruotsi
Varhaisin tieto:  1100-luku
keskiaikainen rälssisuku
Kantaisä:  Eerik Pyhä
Merkittävät jäsenet:  Eerik Pyhä Knuut Eerikinpoika Eerik X Knuutinpoika Eerik XI Eerikinpoika
† Sammunut Ruotsissa
Sammunut:  1250
Viimeinen mies:  Eerik XI Eerikinpoika
Eerik Pyhän kuva Tukholman kolmannessa sinetissä, 1376.
Eerikin suvuksi kutsutaan sukua, jonka jäseniä oli Ruotsin kuninkaina 1100- ja 1200-luvulla. Suku on saanut nimensä sen kantaisästä Eerik Pyhästä. Eerikit taistelivat vallasta Sverkerin suvun kanssa. Suvun valta-aluetta oli erityisesti Uplanti.
Sukuun kuuluvat kuninkaat:
Eerik Pyhä (Erik Jedvardsson den Helige) (1156–1160)
Knuut Eerikinpoika (1167–1195)
Eerik Knuutinpoika (1208–1216)
Eerik Eerikinpoika (1222–1229 ja 1234–1250)
David Thornton

David Thornton (s. 12. kesäkuuta 1953) on yhdysvaltalainen näyttelijä. Hän on ollut naimisissa Grammy-palkitun laulajan ja lauluntekijän Cyndi Lauperin kanssa vuodesta 1991 lähtien. Heillä on yksi poika, Declyn Wallace Thornton s. 19. marraskuuta 1997. Thorntonin äiti on Grace Thornton.
Filmografia

Sessions (1983) (TV) .... Marc
Miami Vice : Rites of Passage (1985) TV Episode .... Lile
Tales from the Darkside : The Circus (1986) TV Episode .... Werewolf
Crime Story : Femme Fatale (1988) TV Episode .... Thalberg
Java Burn (1988) .... Lomax
Ask Me Again (1989) (TV) .... Nelson's Pal
Off and Running (1991) .... Reese
Men of Respect (1991) .... Philly Como
Blind Spot (1993/I) (TV) .... Frank
The Cosby Mysteries : The Lottery Winner Murders (1994) TV Episode
Mrs. Parker and the Vicious Circle (1994) .... George S. Kaufman
New York News : New York News (1995) TV Episode
Jeffrey (1995) .... Man #3
Search and Destroy (1995) .... Rob
New York Undercover : The Shooter (1995) TV Episode .... Alan Warwick
Breathing Room (1996) .... Brian
Unhook the Stars (1996) .... Frankie Warren
If Lucy Fell (1996) .... Ted
Ripper (1996) (VG) .... Twig
Law & Order :
"Family Business" (1996) TV Episode .... Paul Medici
"Untitled" (2000) TV Episode .... Paul Radford
"True Crime" (2002) TV Episode .... Jeremy Cook
"Sects" (2005) TV Episode .... Lionel Granger
Home Alone 3 (1997) .... Earl Unger
The Real Blonde (1997) .... Alex
Office Killer (1997) .... Gary Michaels
She's So Lovely (1997) .... Saul Sunday
A Civil Action (1998) .... Richard Aufiero
The Last Days of Disco (1998) .... Bernie Rafferty
Illuminata (1998) .... Orlandini
Pahan vanki (1998) .... Gavin
High Art (1998) .... Harry
Too Tired to Die (1998) .... Lulu
The $treet: "Closet Cases" (2000) TV Episode .... Carl Kettner
Blessed Art Thou (2000) .... Elmo
Blue Moon (2000) .... Frank's Father
Dead Dog (2000) .... Stevenson Nagel
The Girl Under the Waves (2001)
Swept Away (2002) .... Michael
Law & Order: Criminal Intent: "Maledictus" (2002) TV Episode .... Kenny Strick
Garmento (2002) .... Ronnie Grossman
John Q (2002) .... Jimmy Palumbo
XX/XY (2002) .... Miles
For Earth Below (2002) .... Ron
Private Property (2002) .... Sam
100 Mile Rule (2002) .... Jerry
Prologue (2003)
Law & Order: Special Victims Unit :
"Loss" (2003) TV Episode .... Lionel Granger
"Control" (2003) TV Episode .... Lionel Granger
"Mean" (2004) TV Episode .... Lionel Granger
"Night" (2005) TV Episode .... Lionel Granger
"Infected" (2006) TV Episode .... Lionel Granger
"Lead" (2009) TV Episode .... Lionel Granger
The Notebook (2004) .... John Hamilton
Noise (2004) .... Elliot
The Warrior Class (2004) .... Sancerre
Life on the Ledge (2005) .... Mr. Eddy
Romance & Cigarettes (2005) .... The Urologist/Additional Voices
Alpha Dog (2006) .... Butch Mazursky
Here and There (Tamo i ovde) Serbian movie (2009) .... Robert
My Sister's Keeper (2009) .... Doctor Chance
Zenith (2010) .... Rudolf Berger
Aiheesta muualla

David Thornton Elonetissä.
David Thornton Internet Movie Databasessa. (englanniksi)
Devonihiekkakivi

Kvartsia Englannissa.
Devonihiekkakivi (engl. Old Red Sandstone, ORS) on iskostumatonta kvartsihiekkaa. Kivessä ja/tai hiekassa virtauskerrokset erottuvat punaisen eri sävyinä, joka aiheutuu raudan hapettumisesta hematiitiksi.
Aiheesta muualla

Kuvia tai muita tiedostoja aiheesta Devonihiekkakivi Wikimedia Commonsissa
Devon Werkheiser

Devon Werkheiser
Devon Joseph Werkheiser (s. 8. maaliskuuta 1991) on yhdysvaltalainen näyttelijä. Hänet tunnetaan Ned Bigbyn roolista Nickelodeonin televisiosarjassa Ned's Declassified. Hän esiintyi myös televisioelokuvassa Shredderman Rules (2007).
Werkheiser syntyi Atlantassa, Georgiassa. Hän on saanut kolme Young Artist Award -ehdokkuutta ja aloittanut nyttemmin myös muusikonuran.
Aiheesta muualla

Devon Werkheiser Internet Movie Databasessa. (englanniksi)
Devon on tunnettu myös romanttisesta nuorisoelokuvasta nimeltä Love at First Hiccup, jossa näyttelim mm. myös: Scout Taylor-Compton,Tania Verafield ja Ken Luckey.
Dick Scobee

Dick Scobee vuonna 1984.
Francis Richard "Dick" Scobee (19. toukokuuta 1939 Cle Elum, Washington – 28. tammikuuta 1986 Cape Canaveral, Florida) oli yhdysvaltalainen astronautti. Scobee sai surmansa avaruussukkula Challengerin räjähdyksessä tammikuussa 1986. Hänen oli määrä toimia lennon komentajana, mutta sukkula tuhoutui 73 sekuntia laukaisunsa jälkeen. Scobeelta jäivät jälkeen vaimo June ja kaksi lasta.
Edwin Hawkins

| Edwin Hawkins |
| --- | --- |

Henkilötiedot
Syntynyt: 18. elokuuta 1943
Kuollut: 15. tammikuuta 2018 (74 vuotta)
Ammatti:  muusikko
Muusikko
Laulukielet:  englanti
Tyylilajit:  gospel
Soittimet:  piano ja kosketinsoitin 
Levy-yhtiöt:  Myrrh Records 
Aiheesta muualla
www.edwinhawkins.tv
  [ Muokkaa Wikidatassa ] [ ohje ]  
Edwin Hawkins (18. elokuuta 1943 – 15. tammikuuta 2018) oli yhdysvaltalainen gospelmuusikko. Hän tuli tunnetuksi vuonna 1967 tekemästään "Oh Happy Day" -sovituksesta; hänen Edwin Hawkins Singers -kuoronsa esittämänä siitä tuli kansainvälinen gospelhitti.
Hawkinsin "Oh Happy Daysta" levytti vuonna 1970 coverversionsa The Four Seasons. Hän säesti kokoonpanoineen myös Melanie Safkaa.
Hawkins on voittanut uransa aikana useamman Grammy-palkinnon.
Dick Savitt

Richard ”Dick” Savitt (4. maaliskuuta 1927 Bayonne, New Jersey – 6. tammikuuta 2023 New York) oli yhdysvaltalainen tennispelaaja.
Savitt pelasi alun alkaen koripalloa. Hän ei saanut tennisvalmennusta, vaan oli lajin suhteen täysin itseoppinut. Hän valmistui Cornellin yliopistosta, johon oli saanut koripallon ansiosta stipendin. Loukkaantumisten takia Savitt kuitenkin jätti koripallon ja keskittyi tennikseen. Hän voitti itäisten yliopistojen kaksinpelin mestaruuden 1949 ja 1950.
Savitt voitti heinäkuussa 1950 New Yorkin osavaltion mestaruuden Pennsylvanian Lawn Tenniksen mestaruuden. Hän osallistui myöhemmin samana vuonna Yhdysvaltain mestaruusturnaukseen, jossa hävisi välierissä Art Larsenille. Savitti voitti vuonna 1951 mestaruuden sekä Wimbledonissa että Australian avoimessa tennisturnauksessa. Molemmilla kerroilla hänen loppuotteluvastustajansa oli australialainen Ken McGregor.
Savitt lopetti aktiiviuransa vuonna 1952 eikä kertonut koskaan syytä vetäytymiselleen. Hän jatkoi pelaamista osa-aikaisesti saman vuosikymmenen lopulla. Hän oli juutalainen ja pääsi vuonna 1976 International Tennis Hall of Fameen.
Driven (albumi)

| Driven Barbe-Q-Barbies |
| --- | --- | --- |

Studioalbumin tiedot
 Julkaistu: 25. syyskuuta 2015
 Kesto: 41.27
 Levy-yhtiö: Sound of Finland, Sony Music Finland
Barbe-Q-Barbiesin muut julkaisut
| Breaking All the Rules 2013 | Driven 2015 | Borrowed Time 2019 |
Driven on Barbe-Q-Barbies-yhtyeen kolmas studioalbumi, joka julkaistiin 25. syyskuuta 2015.
Kappaleet

Babylon – 3.43
Incomplete – 3.57
Driver's Seat – 4.04
Stone Cold – 4.12
Queen Deadly – 4.36
Sexual Frustration – 2.57
Not For You – 3.33
Fall – 3.33
Under My Skin – 3.16
Wasted – 3.48
Born To R'N'R – 3.42
Arvostelut

Kaaoszine: 9-/10
Keskisuomalainen:
Disa Aspegren

Disa Valborg Aspegren, o.s. Lindberg (15. maaliskuuta 1910 Kuopio – 2. syyskuuta 1974 Kuopio) oli suomalainen kilpauimari.
Aspegren, uransa aikana Lindberg, oli ensimmäinen Pohjoismaiden mestaruuteen yltänyt suomalainen naisuimari. ”Urheilumme kasvot” -teoksen (1973, s. 818) mukaan hänestä kehittyi jo nuorena tyttönä yksi Suomen kaikkien aikojen kansainvälisesti merkittävimpiä naisuimareita. Hänen seuransa oli Helsingfors Simsällskap (HSS).
Aspegren saavutti Suomen-mestaruudet naisten 100 metrin vapaa-uinnissa 1930 ja 1932 sekä 400 metrin vapaauinnissa vuodesta 1927. Lisäksi hänellä oli neljä Suomen uintiennätystä. Hän osallistui muun muassa Amsterdamin olympialaisiin 1928 ja Pohjoismaiden mestaruuskilpailuihin naisten 400 metrin vapaauinnissa Tukholmassa 1929. Hänet nimitettiin vuonna 1948 Kuopion Uimaseuran naisten valmentajaksi.
Amsterdamin olympialaisissa hän karsiutui 400 metrin vapaauinnissa jo alkuerässä.
Vuonna 1934 kaikki vapaauintiennätykset 100 metristä ylöspäin olivat hänen nimissään.
100 m: 1.16.6,
200 m: 2.49.4,
400 m: 6.08.6 ja
500 m 7.44.7.
Aspegren kävi seitsemän luokkaa tyttölyseota ja toimi sen jälkeen vuodesta 1927 kirjakauppa-alalla. Hän oli naimisissa vuodesta 1933 teknikko, myöhemmin insinööri, Oskar Aspegrenin kanssa. Perhe muutti Helsingistä vuonna 1952 Kuopioon, jossa Oskar Aspegren työskenteli puhelinyhdistyksen toimitusjohtajana ja oli KuUS:n puheenjohtaja vuosina 1952–1959.
Eero Kajosaari

Eero Tapio Kajosaari (31. joulukuuta 1927 Vihti – 19. lokakuuta 2021 Espoo) oli suomalainen tekniikan tutkija.
Kajosaari kirjoitti ylioppilaaksi Hyvinkään yhteiskoulusta vuonna 1947. Tämän jälkeen hän aloitti opinnot Teknillisessä korkeakoulussa, josta hän valmistui diplomi-insinööriksi vuonna 1952 pääaineenaan maatalouden vesirakennus. Lisensiaattityönsä hän teki vuonna 1962. Kajosaari väitteli Suomen vesistön kuivakausista vuonna 1968. Väitöskirjan otsikko oli Kuivakausista Suomen vesistöissä erityisesti vedenhankintaa ja vesiensuojelua silmälläpitäen – Droughts in Finnish watercourses with reference to water supply and pollution control. Kajosaari oli Teknillisen korkeakoulun vesihuoltotekniikan professori 1969–1993 ja tutki vesihuoltolaitosten käyttövarmuutta.
Aiheesta muualla

Eero Kajosaaren muistokirjoitus Helsingin Sanomissa
Dick Richards

| Dick Richards> Henkilötiedot |
| --- | --- |
Koko nimi:  Richard M. Richards
Syntynyt: 1936 New York, New York, Yhdysvallat
Ammatti:  elokuvaohjaaja ja -tuottaja
Aiheesta muualla
www.richardsfilms.com/index.html
IMDb 
Elonet
Richard "Dick" M. Richards (s. 1936 New York, New York) on yhdysvaltalainen elokuvaohjaaja ja -tuottaja. Hän toimi valokuvaajana ennen siirtymistään elokuvien pariin 1970-luvun alussa. Hänen ohjaamiinsa elokuviin kuuluu muun muassa Raymond Chandlerin romaanin Näkemiin, kaunokaiseni perustuva Verenpunainen yö (1975). Tuottajana hän oli Oscar-ehdokkaana parhaan elokuvan palkinnon saajaksi vuoden 1982 elokuvasta Tootsie – lyömätön lyyli yhdessä toisen tuottajan Sydney Pollackin kanssa.
Driveclub

| Driveclub |
| --- | --- |

Kehittäjä:  Evolution Studios
Julkaisija:  Sony Computer Entertainment
Säveltäjä:  Hybrid
Julkaistu:  NA 7. lokakuuta 2014EU 8. lokakuuta 2014UK 10. lokakuuta 2014
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo PEGI: 3
Alusta:  PlayStation 4
Jakelumuoto:  PlayStation Network
Oheislaite:  PlayStation VR (Driveclub VR -versio)
Lisää peliartikkeleitaVideopelien teemasivulla
Infobox OK   : 
Driveclub on Evolution Studiosin kehittämä ajopeli, joka julkaistiin alun perin Pohjois-Amerikassa 7. lokakuuta 2014 PlayStation 4:lle. Peli julkistettiin PlayStation 4:n lehdistötilaisuudessa 20. helmikuuta 2013.
Pelin ideana on liittyä ajoklubiin ja kilpailla muiden kanssa. Pelaaja saa voittamistaan kilpailuista ja suorittamistaan ratahaasteista pisteitä. Samalla sekä pelaaja että klubi keräävät tasopisteitä, jotka avaavat uusia autoja. Pelattavana on yhteensä 11 rataa, jotka sijoittuvat viiteen eri maahan. Pelissä on kolme pääpelitilaa.
Driveclub VR on PlayStation VR -laitteelle kehitetty versio pelistä.
Arviot

Pelillä on GameRankingsissa 71,23 prosentin keskiarvo ja Metacriticissä 72/100. IGN antoi pelille arvosanaksi 7,9/10, Game Informer 7,79/10 ja GameTrailers 8,6/10.
Aiheesta muualla

Peli PlayStation.comissa (Arkistoitu – Internet Archive) (englanniksi)
Diré

| Diré |
| --- | --- |
 Diré
 Koordinaatit: 16°16′0″N, 3°23′46″W 
Valtio:  Mali
Alue:  Timbuktu
Piiri:  Diré
Hallinto:  
 – Asutustyyppi:  kaupunki
Väkiluku (2009):  22 400
Infobox OKVirheellinen NIMI-arvo: 
Diré on kaupunki ja Dirén piirin hallinnollinen keskus Malin Timbuktun alueella. Se sijaitsee Nigerjoen varrella 120 kilometriä Timbuktusta lounaaseen. Kaupungissa on 22 400 asukasta (vuonna 2009).
Dirén kaupunkikunnan pinta-ala on 975 neliökilometriä. Se rajoittuu pohjoisessa Arhamin, idässä Tienkourin ja etelässä Tindirman kuntiin sekä lännessä Goundamin piiriin. Seutu kuuluu Sahelin vyöhykkeeseen.
Kuntaan kuuluu seitsemän kaupunginosaa ja kolme kylää. Asukkaat ovat etupäässä songhaita. Lisäksi on bozoja, belloja, fulbeja ja tuaregeja.
Seudun pääelinkeinot ovat maanviljely ja karjanhoito. Tärkein viljelykasvi on riisi. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, kaupankäyntiä ja käsityöammatteja. Kunnassa on seitsemän ala- ja kaksi yläkoulua sekä terveyskeskus.
Devoninsaari

Devoninsaari
Satelliittikuva Devonisaaresta.
| --- | --- |
Muut nimet:  Devon Island
Sijainti:  75°N, 88°W Nunavut Qikiqtaalukin alue Kanada
Saariryhmä:  Kuningatar Elisabetin saaret Kanadan arktiset saaret
Vesialue:  Baffininlahti 
Korkeimmat kohdat:  Devon Ice Cap (en), 1 920  m 
Pinta-ala:  55 247 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Devoninsaaren sijainti Kanadan pohjoisosissa, osana Kuningatar Elisabethin saaria.
Devoninsaari on Kanadan arktisiin saariin kuuluva, joka on pinta-alaltaan (55 247 km2) maailman 27. suurin saari.
Saarella on löydetty paleoeskimoiden asutuksen jälkiä noin ajalta 2500 vuotta eaa. William Baffin havaitsi saaren vuonna 1616 ja John Ross pari vuotta myöhemmin. William Edward Parry nimesi saaren Pohjois-Devoniksi (engl. North Devon).
Saari on suurimmalta osaltaan 300–500 metriä merenpinnan yläpuolella olevaa paljasta tasankoa. Maisemaa hallitsee pakkasen halkoma kallioinen maasto, jonka muutoin pääosin ikiroudassa olevassa maaperässä ei juuri elä kasveja tai eläimiä. Kallioperä on hyvin vanhaa. Vuoden keskilämpötila on –16 °C. Saaren itäisin kolmannes on enimmillään 500–700 metriä paksun jäätikön peittämä.
Saaren lauhimmalla alueella, Truelove-alangolla on runsaammin kasvillisuutta ja villieläimiä, ja maastossa runsaasti vettä alueen suljetun valuma-alueen vuoksi. Siellä on suurempi sademäärä ja kesälämpötila kohoaa 4–8 °C:seen. Maa on vapaa lumesta kesäisin vain puolisentoista kuukautta (45–50 päivää). Valuma-alueen sulkeutuneisuuden vuoksi seudulle on ominaista sarojen ja sammalten peittämä tundra, jossa myskihärät laiduntavat ympärivuotisesti (15–25 kappaletta kesäisin ja 60–125 talvisin). Kasvit ovat vallitsevia eliöitä (98,9 %), ja lisäksi on kasvinsyöjiä ja lihansyöjiä, maaperän bakteeristoa, sieniä ja orgaanista ainesta hajottavia selkärangattomia.
Turpeiset maa-ainekset ovat kylmiä ja märkiä läpi kesän; niissä on vain vähän ravinteita.
Devoninsaari on maailman suurin asumaton saari. Saarella olevaa Haughtonin kraatterin aluetta on kuitenkin käytetty planeetta Marsin olojen simuloinnissa kesäisin vuodesta 1997 lähtien; alueella on tehty esimerkiksi laite- ja tutkimuskokeiluja.
Devoninsaaren topografia.
Truelove Lowlands on Devoninsaaren alavinta aluetta.
Ikiroudan kuvioimaa kivikkoista maastoa.
Karttapiirros saaresta ympäristöineen.
Satelliittitutkan kuva törmäyskraatterista.
Nasan tutkijoiden letka mönkijöineen Haughton törmäyskraatterilla (7/1998).
Aiheesta muualla

Kuvia tai muita tiedostoja aiheesta Devoninsaari Wikimedia Commonsissa